Cayos Cochinos

duum|Koort von de Grupp
duum|Cochino Menor
duum|Lütt Cay
duum|Garifuna op Cayo Chachahuate
De Cayos Cochinos (op engelsch ok Hog Islands) sünd en Grupp Eilannen in de Karibische See, de to dat Municipio Roatán, Departamento Islas de la Bahía, Honduras, tohöört. Binnen dat Municipio warrt de Cayos Cochinos as Aldea ankeken. De Grupp besteiht ut twee gröttere Eilannen (Cochino Pequeño oder Cochino Menor un Cochino Grande oder Cochino Mayor) un 14 lüttjere Cays, de sik blots licht ut de See rutheevt. All tohoop sünd se nich grötter as 2 bet 3 km².

De Inwahnertall weer bi’n Zensus 2013 303.Zensusdaten 2013

Siet 1993 sünd de Eilannen Naturschuulrebeed un siet 2003 tosätzlich Deel von en 460 km² groot Seeschuulrebeed (Monumento Natural Marino).

 Geografie 

De Grupp liggt twölv Kilometer af von’n fasten Wall von Honduras, hängt aver von wegen de Historie un de Kultur eng mit de Islas de la Bahía (35 km in’n Noorden) tohoop un höört dorüm ok to dat Departamento Islas de la Bahía.

De Krallenriffs rund üm de Cayos Cochinos warrt mit to dat Maya-Riff rekent.

 Eilannen 

An’n höögsten Punkt von Cochino Mayor liggt en Füürtoorn. Op de Oostsied von Cochino Mayor liggt dat Garifuna-Fischerdörp East End.

Op Cochino Menor gifft dat en Forschungsstatschoon, de de Krallenriffs un de Deer- un Plantenwelt dor ünnersöcht.

Op Cayo Chachahuate (oder Cayo Chachaguate) liggt en Fischerdörp von de Garifuna, dat meist dat kumplette Cay innimmt. As Cayo Chachahuate warrt ok dat lüttje Navereiland betekent, dat in Privaatbesitt is (tohoop warrt de beiden Cays Cayos Chachahuates nöömt).

De lüttjeren Cays sünd deelwies unbewahnt un/oder in Privaatbesitt. Ünner annern op Round Cay, Lamb Cay, Lower Long Cay, Upper Long Cay, Cayo Culebra un Cayo Bolaños gifft dat enkelte Hütten oder Hüüs.

 Weertschop un Infrastruktur 

Blangen de traditschonelle Fischeree speelt vondaag vör allen de Tourismus en grote Rull för de Weertschop op de Eilannen.

 Verkehr 

De kumplette Verkehr löppt per Boot. Dat gifft keen Straten oder annere Weeg.

 Footnoten 

 Weblenken 

Kategorie:Inselgrupp
Kategorie:Departamento Islas de la Bahía